題北峰黃道士草堂
作者：李紳
朝代：唐

paragraphs: 清溪道士紫微仙，暗誦真經北斗前。
壇上獨窺華頂月，霧中潛到羽人天。
飛流夜落銀河水，喬木朝含絳闕煙。
會了浮名休世事，伴君閑種五芝田。
（按：宋林表民《天台前集別編》于楊衡《登紫霄峰贈黃仙師》詩下注：「即李紳所題北峰黃道士也。
」楊詩收入《全唐詩》卷四六五。
）。